Here is a page extracted from Wikipedia that may contain CSS, HTML, and a lot of unformatted text.

Title: Busa
Content: Busa estió un lugar medieval, hue ye desapareixito y parti d'o municipio de Biescas, situato en l'Alto Galligo en o puesto a on se troba encara a ilesia de Sant Chuan de Busa, que estió a suya ilesia parroquial.

Agustín Ubieto Arteta cita o lugar en a suya obra Toponimia aragonesa medieval, y menciona as variants Buesa, Busa, Buessa, Buesia, Busi, Bosa, Bossa, Uosa y Uesa, estando a suya primera cita en 1064, recullita en a obra d'Ángel Canellas López Colección diplomática de San Andrés de Fanlo (958-1270). No s'ha de confundir con o lugar de Buesa.

Etimolochía
Podría derivar d'o latín BUXU, literalment buixo, u de l'antroponimo latino BUSA.

Historia
Existen cuantas teorías sobre iste lugar. Mientres que uns piensan que a ilesia ye l'orichen d'un lugar de repoblación que nunca no plegó a construyir-se, atros creyen que una riada d'o barranco de Busa, que pasa chusto a o norte de l'edificio, alleró o lugar en una epoca desconoixida.

Se veiga tamién 
 Ilesia de Sant Chuan de Busa.

Referencias 

Lugars de Biescas
Despoblaus d'a provincia de Uesca